Държавен вестник, бр. 103, 2009 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  103
§ 6. Член 23 се отменя.
§ 7. Член 24 се изменя така:
„Чл. 24. Обект на дейността на регионал-
ните държавни архиви са определените за 
постоянно запазване документи на областните 
администрации, на общините на територията на 
съответния регион, на териториалните структури 
на държавните органи и на други държавни и 
общински институции, намиращи се на тери-
торията на региона, на органи и организации 
с местно значение, както и документалното 
наследство на значими личности от местно 
значение.“
§ 8. Член 26 се отменя.
§ 9. В чл. 27 се правят следните изменения: 
1. Алинея 1 се изменя така:
„(1) Превантивният, текущият и последващи-
ят контрол по изпълнението на задълженията 
по този закон се осъществяват от председате-
ля на агенцията или оправомощени от него 
длъжностни лица.“
2. Алинеи 4 и 5 се отменят.
§ 10. В чл. 43, ал. 2 думите „директорите 
на съответните държавни архиви“ се заменят с 
„председателя на Държавна агенция „Архиви“.
§ 11. В чл. 47, ал. 2 думите „директора на 
приемащия ги държавен архив“ се заменят с 
„председателя на Държавна агенция „Архиви“.
§ 12. В чл. 55, ал. 5 думите „от експертните 
оценителни комисии на приемащите ги архиви“ 
се заменят с „по ред, определен с Устройстве-
ния правилник на Държавна агенция „Архиви“.
§ 13. В чл. 100, ал. 2 думите „или от ди-
ректорите на държавните архиви, когато им е 
възложено от председателя на агенцията“ се 
заличават.
Преходни и заключителни разпоредби
§  14.  Регионалните държавни архиви са 
правоприемник на документите на Софийския 
държавен архив и териториалните държавни 
архиви, на техните пасиви, активи и други 
права и задължения.
§ 15. Правоотношенията на служителите на 
териториалните държавни архиви се уреждат 
съгласно чл. 123 от Кодекса на труда, чл. 87а от 
Закона за държавния служител и в съответствие 
с определените с Устройствения правилник 
на Държавна агенция „Архиви“ структура и 
числен състав.
§ 16. Законът влиза в сила от деня на об-
народването му в „Държавен вестник“.
Законът е приет от 41-ото Народно събра-
ние на 18 декември 2009 г. и е подпечатан с 
официалния печат на Народното събрание.
Председател на Народното събрание: 
Цецка Цачева
13785
УКАЗ № 412
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за изменение на Закона за енерге-
тиката, приет от ХLI Народно събрание на 
18 декември 2009 г.
Издаден в София на 22 декември 2009 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение на Закона за енергетиката (обн., 
ДВ, бр. 107 от 2003 г.; изм. и доп., бр. 18 от 
2004 г., бр. 18 и 95 от 2005 г., бр. 30, 65 и 74 
от 2006 г., бр. 49, 55 и 59 от 2007 г., бр. 36, 43 
и 98 от 2008 г. и бр. 35, 41, 42 и 82 от 2009 г.)
§ 1. Член 3 се изменя така:
„Чл. 3. (1) Държавната политика в енергети-
ката се осъществява чрез Народното събрание 
и Министерския съвет.
(2) Народното събрание приема Енергийна 
стратегия на Република България по пред-
ложение на Министерския съвет, с която се 
определят основните цели, етапи, средства и 
методи за развитие на енергетиката.
(3) Министерският съвет ръководи енерге-
тиката на страната в съответствие с приетата 
от Народното събрание Енергийна стратегия.“
§ 2. В чл. 4 се правят следните изменения:
1. В ал. 2, т. 1 думата „приемане“ се заменя 
с „одобряване“.
2. В ал. 3 думите „Министерския съвет“ 
се заменят с „Народното събрание“, а думите 
„чл. 4, ал. 2, т. 1“ се заменят с „чл. 3, ал. 2“.
§ 3. В чл. 8, ал. 5 думите „Министерския 
съвет“ се заменят с „Народното събрание“.
§ 4. В чл. 30, ал. 1, т. 7 думите „с изключение 
на цените за транзитен пренос“ се заличават.
Законът е приет от 41-ото Народно събра-
ние на 18 декември 2009 г. и е подпечатан с 
официалния печат на Народното събрание.
Председател на Народното събрание: 
Цецка Цачева
13784
УКАЗ № 413
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ За-
конът за изменение и допълнение на Кодекса 
на труда, приет от ХLI Народно събрание на 
18 декември 2009 г.
Издаден в София на 22 декември 2009 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова